Nadia: The Secret of Blue Water
Nadia: The Secret of Blue Water (japanski ふしぎの海のナディア, doslovno Nadia od tajnovitih mora) japanska je anime serija fantastike iz 1990. koja se labavo zasniva na djelima Julesa Verna, osobito 20.000 liga pod morem te iskorištava lik kapetana Nema. Seriju su producirali NHK, Toho i Korad prema konceptu Hayaa Miyazakija, dok je režiju preuzeo Hideaki Anno u prvih 22 epizode, da bi onda ostatak režirao Shinji Higuchi. Radnja se odvija oko mladog izumitelja Jeana i bivše cirkuske izvođačice Nadije, koja se želi vratiti natrag u svoju rodnu Afriku, ali ih progone tajne organizacije jer ona posjeduje nešto čime bi oni mogli vladati svijetom.

Nadia: The Secret of Blue Water je izvorno emitovana od 1990. do 1991. te obuhvata 39 epizoda, dok je distribuciju u SAD-u našla u ADV Films. 2009, nakon zatvaranja ADV-a, Sentai Filmworks je ponovno licencirao seriju te ju objavio na DVD-u i Blu-rayju 2014. Usprkos teškim kreativnim nesuglasicima između reditelja Anna i producenta - Anno je htio sažetu radnju, dok su producenti htjeli produžiti njeno trajanje ubacivanjem 'filler' epizoda - i haotičnom produkcijom koju su opteretili financijski problemi, serija je naišla na pohvale te bila jako gledana u Japanu. U prestižnom časopisu Animage, Nadia se 1991. našla na prvom mjestu na listi 20 najboljih animea godine, sa ukupno 3.256 glasova. Na listi 20 najboljih anime epizoda godine, čak šest epizoda iz ove serije - broj 26, 25, 15, 13, 21 i 22 - se našlo na toj listi, dok su Jean i Samson izabran kao četvrti i peti najomiljeniji muški anime lik 1991., a Nadia kao najomiljeniji ženski anime lik (Electra je osvojila 10. mjesto u istoj kategoriji).

Radnja

Serija se odvija oko tamnopute djevojke Nadije, i Jeana, mladog francuskog izumitelja. Njih dvoje se upoznaju kada su Nadiju proganjali kradljivci dragulja - Grandis Granva, Sanson i Hanson - zbog plavog dragulja koju je djevojka nosila. Jean joj je pomogao pobjeći te su njih dvoje krenuli prema Africi. Na moru ih spasi kapetan Nemo u svojoj podmornici Nautilius. Jean i Nadia se na kraju udruže sa Grandis, Sansonom i Hansonom kako bi se borili protiv neoatlantidskih sila koji žele zavladati svijetom ako se domognu Nadijinog plavog dragulja.

Tijekom svojih pustolovina, Nadia i Jean spase svijet od zlih sila neoatlantidskih sila koje vodi Gargoyle, istraže razne misterije i moći plavog dragulja, otkrivaju Nadijino podrijetlo i obitelj - kapetan Nemo je njen otac - te se na kraju Jean i Nadia ožene i povuku kako bi mogli voditi miran obiteljski život.

Glasovne uloge
Noriko Hidaka - Jean
Yoshino Takamori - Nadia
Kenyuu Horiuchi - Sanson
Kikuko Inoue - Electra
Kumiko Takizawa - Grandis
Akio Ohtusaka - Kapetan Nemo
Toshiharu Sakurai - Hanson, King
Yuko Mizutani - Marie
Motomu Kiyokawa - Gargoyle
Chikao Ohtsuka - Giger

Kritike
Recenzija za website Nihonreview je anime seriji dala ocjenu 8 od 10:
"Nadia – the Secret of Blue Water ostaje lagana pustolovna serija i jedna od najomiljenijih i najutjecajnijih animea svih vremena... Svaki lik je uvjerljiv, simpatičan i bitan na svoj način za razvoj Jeana i Nadje kao likova. Mreža odnosa likova je pedantno izgrađena kako bi dozvolila veliku interakciju likova, a rijetko kada ćete naići na bolju glumačku postavu u animeu. Izvedba radnja je ono u čemu Nadia – the Secret of Blue Water kaska. Neslavne epizode o likovima nasukanim na ostrvima, koje oduzimaju gotovo trećinu cijelog animea, su uglavnom filer. Razvoj odnosa likova u tim epizodama mogao je biti puno bogatiji za mnogo manje vremena. Po priči, Nadia – the Secret of Blue Water nije ništa posebno, ali uspijeva zadržati pažnju gledatelja između izmjenjivanja razvoja likova. Na završetku, priča poprimi zamah te značajno posloži sve krajeve kako bi dala zadovoljavajuć završetak seriji."

Jacob Churosh je za website THEM Anime seriji dao pet od pet zvijezdica:
"Vjerojatno jedna od najboljih TV serija ikada proizvedenih u Japanu, Nadia je pametna, živahna i osvježavajuće necinična. Nije najosobnije ostvarenje režisera Anna (ako to tražite, pogledajte Evangelion), ali ostaje vjerojatno njegovo najbolje. To je među najdosljednije zabavnim serijama koje sam ikada vidio, bilo od Gainaxa ili nekoga drugog."

Izvori

Eksterni linkovi
Nadia: The Secret of Blue Water na Internet Movie Database
Nadia: The Secret of Blue Water na Anime News Network
Nadia: The Secret of Blue Water na MyAnimeList

SF-serije
SF-filmovi
Hayao Miyazaki